Ta ichito Jesús tyi iñiꞌi ñayɨvɨ fariseo tuꞌun‑ra tyi kuaꞌa‑ka ñayɨvɨ induu ndochaꞌa‑ra,
ta sakuandutya‑ra chii‑chi cha‑kuvi Juan.
Soko ña‑suu Jesús sakuandutya chii ñayɨvɨ tyi ndochaꞌa‑ra sakuandutya.
Yukuan ta iketa Jesús nuu ñuꞌu ñuu Judea,
ta kuanuꞌu‑ra ñuu ndyaa nuu ñuꞌu ñuu Galilea.
Ta taꞌan‑chi yaꞌa‑ra ñuꞌu ñuu Samaria.
Ta ichaa‑ra nuu ñuu nañi Sicar,
nuu ñuꞌu ñuu Samaria,
yatyin nuu ndyaa ñuꞌu ichaꞌa Jacob chii José seꞌe‑ra,
ta yukuan ndyaa soko cha‑ichatya Jacob.
Ta kuvita Jesús ityi kuaꞌan‑ra,
ta ichikundyaa‑ra yatyin yuꞌu soko,
ta chaikuu sava kɨvɨ.
Ta ndochaꞌa Jesús tyi kuaꞌan‑chi ñuu,
kuasata‑chi cha‑kachi‑chi.
Yukuan ta ichaa minuu ñaꞌa ñuu Samaria kuatava‑ke ndutya,
ta ikaꞌan Jesús chii‑ke,
ta katyi‑ra:
—Kuꞌva iin loꞌo ndutya koꞌí.
Ta inakaꞌan‑ke,
ta katyi‑ke:
—Yoꞌo cha‑kuun ra‑judío,
¿naa kuenda chikon ndutya koꞌun chií tyi ñaꞌa ñuu Samaria kuí?
(Tyi ñayɨvɨ judío,
Ta inakaꞌan‑ra,
ta katyi‑ra:
—Tatu cha‑chiton ndatu ichaꞌa Ndyoo chiun,
ta nakoton yoo ra‑kuvi ra‑chikan ndutya chiun,
ta maun kuakakan ndutya tyaku koꞌun chii-ra.
Ta inakaꞌan‑ke,
ta katyi‑ke:
—Rachaꞌnu,
ña‑tuvi cha‑tava chiꞌun ndutya tyi kunu loko soko iꞌya.
¿Indya yɨꞌɨ ndutya tyaku kaꞌun?
¿Atu kaꞌnu‑ka ra‑kuu yoꞌo cha‑kuu sutu chaꞌnu‑ndi Jacob,
ra‑ichaꞌa soko iꞌya chii‑ndi?
Ta soko nuu ichiꞌi maa‑ra,
ta seꞌe‑ra ta sana‑ra kuvi.
Ta inakaꞌan‑ra,
ta katyi‑ra:
—Tandɨꞌɨ ñayɨvɨ kuakoꞌo ndutya iꞌya kuakuꞌityi tuku‑chi,
soko ñayɨvɨ kuakoꞌo ndutya kuakuꞌvé,
ña‑kuakuꞌityi‑ka‑chi tyi ndutya cha‑kuakuꞌvé kuakaꞌndɨ‑chi tichi ama‑chi,
ta kuakuꞌva‑chi ñayɨ́vɨ́ chaa cha‑mandɨꞌɨ chii‑chi.
Ta inakaꞌan‑ke,
ta katyi‑ke:
—Rachaꞌnu,
kuꞌva ndutya kaꞌun chiña koꞌí tyi makuꞌityi‑ké,
ta makichi tava‑ké ndutya iꞌya.
Ta ikaꞌan‑ra,
ta katyi‑ra:
—Kuaꞌan tyi kukanon yɨun,
ta kichi tukun.
Ta inakaꞌan‑ke,
ta katyi‑ke:
—Ña‑tuu yɨí.
Ta inakaꞌan‑ra,
ta katyi‑ra:
—Ndaa kaꞌun tyi ña‑tuvi yɨun
tyi chaichiyo uꞌun taꞌan yɨun.
Ta cha‑ndaa kaꞌun tyi ra‑ndyakon vityin ña‑suvi yɨun kuu‑ra.
Ta ikaꞌan‑ke,
ta katyi‑ke:
—Rachaꞌnu,
kuñi iñí tyi nuu ra‑nakaꞌan tuꞌun kaꞌan Ndyoo kuun.
Ta tandɨꞌɨ sutu chaꞌnu‑ndi ichiyo takɨvɨ,
isakaꞌnu‑chi chii Ndyoo nuu kuvi yuku iꞌya,
ta ndyoꞌo kaꞌan‑ndo tyi ñuu Jerusalén taꞌan‑chi sakaꞌnu‑yo chii Ndyoo.
Ta inakaꞌan‑ra,
ta katyi‑ra:
—Chinu iñun tuꞌun kaꞌín tyi kuachaa kuꞌva tyi ñi‑yuku iꞌya ta ñi‑ñuu Jerusalén ña‑kuasakaꞌnu‑ka‑ndo chii Sutu‑yo Ndyoo.
Ta ndyoꞌo tyi ña‑chito‑ndo yoo chii sakaꞌnu‑ndo,
soko ndyuꞌu tyi chito‑ndi yoo chii sakaꞌnu‑ndi tyi cha‑katyi ñayɨvɨ judío ta vachi cha‑kaku ñayɨvɨ.
Ta vachi nuu kuꞌva,
ta chaichaa‑chi vityin,
ta ñayɨvɨ sakaꞌnu chii Sutu‑yo Ndyoo tañi kuꞌva taꞌan iñi‑ra,
kuasakaꞌnu‑chi chii‑ra chiꞌin tundyee iñi Tatyi Ii Ndyoo ta tañi kuꞌva ndaa iyo Ndyoo.
Tyi ñayɨvɨ takuan kuñi Ndyoo tyi sakaꞌnu‑chi chii‑ra.
Ta Ndyoo tyi Tatyi Ii kuu‑ra,
ta ñayɨvɨ sakaꞌnu chii‑ra taꞌan‑chi sakaꞌnu‑chi chii‑ra chiꞌin tundyee iñi Tatyi Ii Ndyoo ta tañi kuꞌva ndaa iyo‑ra —katyi‑ra.
Ta inakaꞌan‑ke,
ta katyi‑ke:
—Chité tyi kuakichi Mesías,
ra‑kuvi Cristo,
ta kɨvɨ kuakichi‑ra ta kuasañaꞌa‑ra chii‑ndi tandɨꞌɨ.
Ta ikaꞌan‑ra,
ta katyi‑ra:
—Suí kuu,
ra‑natuꞌun chiꞌun.
Ta kuꞌva natuꞌun‑ka‑chi ta inachaa ra‑kuvi ndochaꞌa Jesús,
ta íyò loko kuñi‑chi tyi natuꞌun‑ra chiꞌin nuu ñaꞌa,
soko ñi‑minuu‑ra ña‑ikichi iñi ndukutuꞌun‑ra chii‑ra naa tuꞌun natuꞌun‑ra chiꞌin‑ke,
a naa tuꞌun kaꞌan‑ra chiꞌin‑ke.
Yukuan ta kuanuꞌu‑ke ñuu Sicar,
ta isandoo‑ke kɨyɨ‑ke,
ta ikaꞌan‑ke chii ñayɨvɨ,
ta katyi‑ke:
—Koꞌo‑ndo tyi kundyeꞌe‑ndo nuu ndyaa ra‑ikaꞌan tandɨꞌɨ cha‑isaꞌí.
¿Atu ña‑suvi Cristo kuu‑ra?
Yukuan ta iketa‑chi,
ta kuandyeꞌe‑chi nuu ndyaa Jesús.
Ta kuꞌva cha‑kumañi‑ka chaa ñayɨvɨ,
ta sañiñi ndochaꞌa‑ra chii‑ra,
ta katyi‑chi:
—Mastru,
kachi xita.
Ta inakaꞌan‑ra,
ta katyi‑ra:
—Iyo cha‑kachí soko ña‑chito‑ndo.
Yukuan ta ikichaꞌa natuꞌun taꞌan ra‑kuvi ndochaꞌa‑ra,
ta katyi‑ra:
—¿Atu iyo nuu ñayɨvɨ ikichindyaka cha‑kachi‑ra?
Ta ikaꞌan Jesús,
ta katyi‑ra:
—Cha‑kachí kuvi cha‑saꞌí kuꞌva taꞌan iñi ra‑ityandaꞌa chií,
ta sachiní tyiñu‑ra.
¿Atu ña‑suu tyeꞌen kaꞌan‑ndo:
“Kumi yoo‑ñi‑ka,
ta nakiꞌin vaꞌa ñayɨvɨ ndatyiñu itachi‑chi?”
Soko yúꞌú,
kaꞌín chii‑ndo tyi nakañiꞌi‑ndo nuu‑ndo,
ta ndyeꞌe‑ndo nuu satyiñu ñayɨvɨ tyi chaindɨꞌɨ ndatyiñu ikuvi.
Ta ra‑nakiꞌin vaꞌa ndatyiñu iyo yaꞌvi‑ra,
ta nakiꞌin vaꞌa‑ra chɨtɨ.
Ta chɨtɨ yukuan kuvi ñayɨvɨ cha‑iñiꞌi ñayɨ́vɨ́ chaa cha‑mandɨꞌɨ.
Ta iin nuu‑ñi kuakusɨɨ ñayɨvɨ tachi chiꞌin ñayɨvɨ nakiꞌin vaꞌa ndatyiñu.
Ta iꞌya kuvi cha‑ndaa cha‑kaꞌan ñayɨvɨ,
ta katyi‑chi:
“Minuu‑ra tachi,
ta inka‑ra nakiꞌin vaꞌa ndatyiñu.”
Ta tyandaꞌí chii‑ndo tyi nakiꞌin vaꞌa‑ndo ndatyiñu nuu ña‑isatyiñu‑ndo tyi inka‑chi isatyiñu,
ta ndyoꞌo kuakusɨɨ‑ndo chiꞌin‑chi.
Ta kuaꞌa loko ñayɨvɨ ñuu Samaria ichinu iñi chii‑ra chakatyi tuꞌun ikaꞌan‑ke,
ta katyi‑ke:
“Ikaꞌan‑ra tandɨꞌɨ cha‑isaꞌí.”
Yukuan ta ichaꞌan ñayɨvɨ ñuu Samaria nuu ndyaa Jesús,
ta ikaꞌan ndaꞌvi‑chi chiꞌin‑ra tyi kundyaa‑ra chiꞌin‑chi,
ta ichindyaa‑ra uu‑ka kɨvɨ chiꞌin‑chi.
Ta kuaꞌa loko‑ka ñayɨvɨ ichinu iñi chii‑ra chakatyi tuꞌun ikaꞌan‑ra,
ta ikaꞌan‑chi chii‑ke,
ta katyi‑chi:
—Ña‑suu‑ñi chakatyi nuu‑ñi tuꞌun kaꞌun ta chinu iñi‑ndi tyi maa‑ndi ichiñisoꞌo,
ta chito ndaa‑ndi tyi ra‑iꞌya kuvi ra‑sakaku chii ñayɨvɨ iyo nuu ñuꞌu ñayɨ́vɨ́.